पाएं अपने शहर की ताज़ा ख़बरें और फ्री ई-पेपरडाउनलोड करें
इराक के प्रधानमंत्री हैदर अल अबादी ने कहा है कि वे अपने देश से चरमपंथी संगठन इस्लामिक स्टेट यानी आईएस को निकाल बाहर करेंगे.
सेना ने एक दिन पहले ही रणनीतिक रूप से अहम शहर रमादी को आईएस के क़ब्ज़े से मुक्त कराया है.
अपने एक टीवी संबोधन में अबादी ने इराक़ के अहम शहर मोसूल पर भी दोबारा नियंत्रण करने की प्रतिज्ञा ली और कहा कि ये आईएस के ख़िलाफ़ \'अंतिम और घातक\' प्रहार होगा.
रमादी पर इराकी सेना के दोबारा नियंत्रण का अमरीकी विदेश मंत्री जॉन केरी ने स्वागत किया और इसे आईएस के लिए बड़ी हार बताया है.
आईएस ने मई में रमादी पर कब्जा कर लिया था. सुन्नी बहुल अनबर प्रांत की राजधानी रमादी को अपने नियंत्रण में लेने के लिए इराक़ की सरकारी फौज ने कई हफ्तों तक संघर्ष किया.
सेना ने अमरीकी गठबंधन के हवाई हमलों की मदद से रमादी को आईएस के कब्जे से मुक्त कराया.
(बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn